চাং লিনপেং
চাং লিনপেং (চীনা: 张琳芃, ইংরেজি: Zhang Linpeng; জন্ম: ৯ মে ১৯৮৯) হলেন একজন চীনা পেশাদার ফুটবল খেলোয়াড়। তিনি বর্তমানে চীনা ক্লাব সাংহাই পোর্ট এবং চীন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন। ২০০৮ সালে, চাং চীন অনূর্ধ্ব-২০ দলের হয়ে চীনের বয়সভিত্তিক পর্যায়ে অভিষেক করেছিলেন। প্রায় দুই বছর যাবত চীনের বয়সভিত্তিক দলের হয়ে খেলার পর, তিনি ২০০৯ সালে চীনের হয়ে আন্তর্জাতিক পর্যায়ে অভিষেক করেছেন; চীনের জার্সি গায়ে তিনি এপর্যন্ত ১০১ ম্যাচে ৬টি গোল করেছেন।